En el marc del projecte europeu PirosLife, el Departament de Territori i Sostenibilitat va organitzar dues trobades al voltant dels grans carnívors en alta muntanya.
Les trobades van aglutinar administracions, universitats, centres de recerca, entitats i particulars de Catalunya, França, Itàlia, Eslovènia, Polònia, Aragó, Navarra, Cantabria, Astúries, Galícia i Castella i Lleó, en un esdeveniment de tres dies a Món Natura Pirineus (les Planes de Son) que va sumar més de 200 inscrits.
Tots els materials relacionats estan penjats en aquest enllaç dins de la pàgina web del projecte PirosLife.
El dijous 19 de setembre es va celebrar el Simposi sobre experiències europees en sistemes de prevenció de danys per grans depredadors, centrat en el conflicte entre el sector primari i els grans carnívors, en especial l'os bru.
Després d'una conferència inaugural que va donar una visió antropològica d'aquest, en què es preguntava si eren els danys el principal problema, es va donar pas als cinc blocs que conformaven el programa:
En el simposi, la Generalitat ha exposat les estratègies de prevenció desenvolupades en el marc del projecte PirosLife i n'ha comparat els resultats amb experiències d'altres indrets i països, amb l'objectiu de millorar les metodologies per reduir els danys i garantir la coexistència entre ramaderia extensiva i apicultura amb els grans carnívors.
En aquest sentit, el projecte PirosLife ha permès mostrar que, quan s'apliquen conjuntament i de forma correcta totes les mesures preventives previstes, els danys provocats pels ossos descendeixen significativament.
Per tant, la conclusió principal és que la coexistència entre l'os bru i la ramaderia extensiva i l'apicultura de muntanya passa per implementar, millorar i augmentar les mesures efectives de prevenció contra els atacs d'os.
El divendres 20 de setembre i dissabte 21 de setembre es van celebrar les Jornades internacionals El retorn dels grans carnívors en zones de muntanya, on es va debatre sobre la recuperació dels grans carnívors a Europa i sobre la seva coexistència amb la població local i les activitats tradicionals de muntanya, com són la ramaderia i l'apicultura.
Després d'una conferència inaugural centrada en el cas dels Pirineus com a exemple de la situació que es viu a Europa en relació amb el retorn dels grans carnívors, es van desplegar els tres blocs temàtics següents:
A més, dues taules rodones, sobre "La gestió del conflicte i la mediació social" i sobre "Els grans depredadors, un valor pel territori", van complementar les ponències temàtiques amb la participació dels diferents experts.
Les Jornades van servir per conèixer de primera mà les experiències, els conflictes, les dificultats, les oportunitats i les solucions viscudes en altres regions i països europeus per aconseguir compatibilitzar els interessos econòmics i socials del territori amb el retorn dels grans carnívors, com l'os, el llop i el linx.
El projecte PirosLife es posa en marxa l'any 2014 per consolidar el futur de l'ós bru als Pirineus.
Les accions previstes en el projecte pretenen millorar l'estat de conservació d'aquesta espècie emblemàtica, generant alhora un clima de coneixement, participació i coexistència.
Els grans blocs d'accions inclouen la coexistència de l'os amb la ramaderia i l'apicultura, el coneixement i millora de la població ursina, la millora dels hàbitats i la connectivitat, la monitorització de l'impacte social i econòmic dels ossos, accions de prevenció de danys i la formació tècnica i sensibilització ciutadana, entre d'altres.
Redactat per: Júlia Rubert i Tayà i Santi Palazón
Per saber-ne més: Santi Palazón
Tendències de la biodiversitat a Catalunya, Nous actors de conservació, Nous objectes de conservació, Dimensió social de la sostenibilitat, Medi ambienti i sostenibilitat